**ELŐTERJESZTÉS**

**Tiszavasvári Város Önkormányzata**

**Képviselő-testületeinek**

**2017. április 27-én tartandó testületi ülésére**

Az előterjesztés tárgya: **Tiszavasvári Város Önkormányzatának véleménye a Szabolcs-Szatmár-Bereg Megyei Pedagógiai Szakszolgálat Tiszavasvári Tagintézményét érintő átszervezésről**

Melléklet:

A napirend előterjesztője: Dr. Fülöp Erik polgármester

Az előterjesztést készítette: Petruskáné dr. Legeza Tímea osztályvezető

Az előterjesztés ügyiratszáma: 9614-5/2017.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. számú melléklet 1. 22. pontja |
| Szociális és Humán Bizottság | SZMSZ 5. számú melléklet 1.11. pontja |

Az ülésre meghívni javasolt szervek, személyek:

|  |  |  |
| --- | --- | --- |
|  |  |  |
|  |  |  |
|  |  |  |
|  |  |  |

Egyéb megjegyzés:

Tiszavasvári, 2017. április 21.

 **Petruskáné dr. Legeza Tímea**

 **témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

Témafelelős: Petruskáné dr. Legeza Tímea

**ELŐTERJESZTÉS**

**- a Képviselő-testülethez -**

**Tiszavasvári Város Önkormányzatának véleménye a Szabolcs-Szatmár-Bereg Megyei Pedagógiai Szakszolgálat Tiszavasvári Tagintézményét érintő átszervezésről**

**Tisztelt Képviselő-testület!**

A Nyíregyházi Tankerületi Központ tankerületi igazgatója megkereséssel élt, a Szabolcs-Szatmár-Bereg Megyei Pedagógiai Szakszolgálat Tiszavasvári Tagintézményét érintő átszervezéssel kapcsolatos véleménykérés tárgyában.

Az átszervezés tárgya a szakmai alapdokumentum 6.13. pontjában 4440 Tiszavasvári, Vasvári Pál utca 67/a cím törlése, módosítva 4440 Tiszavasvári, Vasvári Pál utca 97/a számra.

A nemzeti köznevelésről szóló 2011. évi CXC. törvény (továbbiakban: Nkt.) 4. § 11. pontja szerint intézményátszervezés minden olyan fenntartói döntés, amely az alapító okirat, szakmai alapdokumentum Nkt. 21. § (3) bekezdés c)-j) pontjában felsoroltak bármelyikének módosulásával jár.

Mivel az intézmény szakmai alapdokumentumában történő módosítás a fentiek értelmében átszervezésnek minősül, ezért fenntartói döntést a jogszabályban meghatározott egyeztetési és véleményezési eljárásnak kell megelőznie.

Az Nkt. 83. § (4) bekezdés h) pontja alapján a vagyonkezelésben lévő ingatlan tulajdonos önkormányzatának véleményét a fenntartó döntése előtt ki kell kérni.

Véleményem szerint az átszervezés nem szolgálja az igénybevevők érdekeit. A környező településekről érkezők részére is nagyobb távolságot jelent az intézményhez történő eljutás. Jelentős számú óvodás gyermek részére biztosítanak szolgáltatást, akiket ezután a szülőknek szállítani kell a két intézmény között.

A kialakításra kerülő helyiség a tetőtérben van, az épület nem akadálymentesített.

Kérem a képviselő-testületet, hogy az előterjesztés megtárgyalása után a határozat-tervezetet elfogadni szíveskedjen.

Tiszavasvári, 2017. április 21.

 **Dr. Fülöp Erik**

 **polgármester**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETE**

**/2017. (IV. 27.) Kt. számú**

**határozata**

**Tiszavasvári Város Önkormányzatának véleménye a Szabolcs-Szatmár-Bereg Megyei Pedagógiai Szakszolgálat Tiszavasvári Tagintézményét érintő intézményi átszervezéséről**

Tiszavasvári Város Önkormányzata Képviselő-testülete a nemzeti köznevelésről szóló 2011. évi CXC. törvény 83.§ (4) bekezdése alapján az alábbi határozatot hozza:

1. Tiszavasvári Város Önkormányzat Képviselő-testülete, mint a Klebelsberg Központ vagyonkezelésében lévő **ingatlan tulajdonosa**, a Szabolcs-Szatmár-Bereg Megyei Pedagógiai Szakszolgálat **intézményi átszervezésével kapcsolatos fenntartói döntést – azaz az intézmény szakmai alapdokumentumában az alább felsorolt pontok átvezetését - nem támogatja:**

6.13. pontjában 4440 Tiszavasvári, Vasvári Pál utca 67/a. cím törlése, módosítva 4440 Tiszavasvári, Vasvári Pál utca 97/a.

**Indokolás:** Az Önkormányzat meglátása szerint az átszervezés nem szolgálja az igénybevevők érdekeit. A környező településekről érkezők részére is nagyobb távolságot jelent az intézményhez történő eljutás. Jelentős számú óvodás gyermek részére biztosítanak szolgáltatást, akiket ezután a szülőknek szállítani kell a két intézmény között.

A kialakításra kerülő helyiség a tetőtérben van, az épület nem akadálymentesített.

2.) Felkéri a polgármestert, hogy a testület határozatáról tájékoztassa a Nyíregyházi Tankerületi Központ igazgatóját.

**Határidő**: azonnal **Felelős**: Dr. Fülöp Erik polgármester